Не дапусціць пажар у экасістэме – абавязак кожнага з нас! Таму не кідайце запалкі і акуркі, якія яшчэ гараць, не разводзьце вогнішчы на месцах высечак, а таксама сярод густой травы, кустоўя, чароту, пад хвойнымі дрэвамі, дзе агонь можа перакінуцца на прылягаючую расліннасць. Вогнішча заўсёды павінна знаходзіцца пад наглядам. Моцны вецер таксама “дапаможа” распаўсюдзіць агонь, таму пры ім лепш не разводзіць вогнішча. Перад тым як пакінуць месца, дзе гарыць вогнішча, заліце вуголле і прысыпце вільготным пяском. У выпадку ўзгаранняў у лесе прымяніце ўсе магчымыя меры для іх ліквідацыі.